The Apprenticeship of Duddy Kravitz (film)
'The Apprenticeship of Duddy Kravitz (), u Jugoslaviji prikazan pod naslovom Duddy leti visoko, je kanadski igrani film snimljen 1974. godine u režiji Teda Kotcheffa. Po žanru je mješavina komedije i drame, a predstavlja adaptaciju istoimenog romana Teda Kotcheffa. Protagonist, koga tumači Richard Dreyfuss, je mladić koji početkom 1960-ih odrasta u siromašnoj porodici montrealskih Jevreja te preko ljeta uzima posao konobara u odmaralištu. Radnja prikazuje kako je tamo izložen antisemitskom zlostavljanju, ali također stiče prva ljubavna iskustva te poticaj da se obogati po svaku cijenu i na svaki način.

Nedugo prije snimanja filma je Dreyfuss odbio ponudu da tumači ulogu Mata Hoopera u Spielbergovom filmu Ralje. Nakon premijere je, pak, postao uvjeren da je svoju ulogu Duddyja Kravitza odigrao tako loše da će njegova glumačka karijera biti upropaštena, te je požurio dojaviti producentima Ralja da se predomislio te se tako u posljednji trenutak uključio u projekt koji će mu dati jednu od najboljih uloga karijere. Usprkos Dreyfussovih sumnji, The Apprenticeship je nakon premijere osvojio niz prestižnih nagrada, među kojima se najviše ističe Zlatni medvjed na Berlinskom festivalu. Brojni kritičari ga, usprkos toga što su u njemu iz komercijalnih razloga nastupili gotovo isključivo američki glumci, danas navode kao jedno od prvih ostvarenja kanadske kinematografije koje je postiglo veći uspjeh na domaćem tržištu, ali i uspostavilo svojevrsni posebni kanadski identitet među drugim kinematografijama svijeta. Kasnije je u nekoliko navrata ulazio u izbor najboljih kanadskih filmova ikada napravljenih.

Uloge
Richard Dreyfuss ... Duddy Kravitz
Micheline Lanctôt ... Yvette
Jack Warden ... Max Kravitz, Duddyjev otac
Randy Quaid ... Virgil, Duddyjev prijatelj
Joseph Wiseman ... Benjy Kravitz, Maxov brat i Lennyjev stric
Denholm Elliott ... Fratar
Henry Ramer ... Dingleman
Joe Silver ... Farber
Zvee Scooler ... Djed, Maxov i Benjyjev otac i Duddyjev i Lennyjev djed

Izvori

Vanjske veze

Canadian Film Encyclopedia 
Video clip for selection as MasterWorks Recipient of 2002 by the Audio-Visual Preservation Trust of Canada

Kanadski filmovi
Filmske komedije
Dramski filmovi